ตอนนั้นกำลังรีบครับ วิ่งค่อนข้างเร็วเเล้วไปสดุดตรงพื้นต่างระดับ นิ้วชี้เท้าก็เลยช้ำม่วงๆ เหมือนห้อเลือด ตอนนี้ตรงใต้เล็บเป็นสีม่วงประมาน25%ครับ ผ่านมาได้ประมาณ1วันเเล้ว ยังไม่บรรเทาลงเลย ต้องทำยังไงครับเเล้วต้องเจาะเล็บด้วยหรือป่าว
สวัสดีค่ะ การมีนิ้วห้อเลือดหลังการกระแทกหรือได้รับบาดเจ็บที่เล็บนั้น หากเลือดมีปริมาณไม่มาก ไม่เกิน 25% ของเล็บ เลือดอาจจะค่อยๆสลายไปได้เอง แต่หากเลือดออกมาค่อนข้างเยอะ กดเล็บ จนทำให้เกิดการเจ็บปวด หรือมีลักษณะของการติดเชื้อเช่นปวด บวม แดง รอบเล็บ มีหนองไหล ควรรีบไปพบแพทย์เพื่อเจาะเล็บระบายเลือดและหนองค่ะหากไม่มั่นใจ ควรไปให้แพทย์ประเมินให้เบื้องต้นว่าควรต้องเจาะระบายเลือดหรือไม่ ขณะนี้สามารถรับประทานยาแก้ปวด ระวังการกระทบกระแทกเพิ่มเติม ใส่รองเท้าสบายๆที่ไม่กดบริเวณเล็บค่ะ